
讘讘讗 诪爪讬注讗 爪讞 注"讗 - 驻讬专讜砖 砖讟讬讬谞讝诇抓

讗诪专 专讘讗: 讗诪专 诇讞讘讬专讜 "诪谞讛 诇讬 讘讬讚讱", 讜讛诇讛, 讛谞转讘注, 讗讜诪专 诇讜: 讗讬谉 诇讱 讘讬讚讬 讗诇讗 讞诪砖讬诐, 讜讛砖讗专 鈥� 讗讬谞讬 讬讜讚注. 讛专讬 讛讜讗 讗讬驻讜讗 诪讜讚讛 讘诪拽爪转 讛讟注谞讛 (讘讞诪讬砖讬诐) 砖讞讬讬讘 砖讘讜注讛, 讜诪转讜讱 砖讗讬谞讜 讬讻讜诇 诇讬砖讘注 (诇讛砖讘注) 注诇 讛砖讗专, 砖讛专讬 讛讜讗 注爪诪讜 诪讜讚讛 砖讗讬谞讜 讬讜讚注 讚讘专 讘讬讞住 诇讝讛 鈥� 诪砖诇诐 讛讻诇.


讜诪注讬专讬诐: 讜诇注谞讬谉 驻讬专讜砖 诪砖谞转谞讜 讘讚专讱 讝讜 诪砖讻讞转 诇讛 专讬砖讗 [诪讜爪讗 讗转讛 讗讜转讛 讗诐 转驻专砖 转讞讬诇讛] 讘砖转讬诐 驻专讜转 讜住讬驻讗 [讜住讜驻讛] 讘砖诇砖.


讜诪驻专讟讬诐: 专讬砖讗 [专讗砖] 讛诪砖谞讛 诪讚讘专 讘砖转讬诐, 砖讗诪专 诇讬讛 [诇讜] 讘注诇 讛讘讛诪讜转: 砖转讬 驻专讜转 诪住专转讬 诇讱, 驻诇讙讬讛 讚讬讜诪讗 [讞爪讬 讛讬讜诐] 讘砖讗讬诇讛, 讜驻诇讙讬讛 讚讬讜诪讗 [讜讞爪讬 讛讬讜诐] 讘砖讻讬专讜转. 讗讬 谞诪讬 [讗讜 讙诐 讻谉] 讞讚 讬讜诪讗 [讬讜诐 讗讞讚] 讘砖讗讬诇讛 讜讞讚 讬讜诪讗 [讜讬讜诐 讗讞讚] 讘砖讻讬专讜转, 讜诪转讜 转专讜讬讬讛讜 讘注讬讚谉 [讜诪转讜 砖转讬讛谉 讘讝诪谉] 砖讗讬诇讛.


讜讗诪专 诇讬讛 [诇讜] 讛砖讜讗诇: 讞讚讗 [讗讞转] 鈥� 讗讬谉, 讘注讬讚谉 [讻谉, 讘讝诪谉] 砖讗讬诇讛 诪转讛, 讜讗讬讚讱 诇讗 讬讚注谞讗 讗讬 讘注讬讚谉 [讜讛讗讞专转 讗讬谞讬 讬讜讚注 讗诐 讘讝诪谉] 砖讗讬诇讛 诪转讛 讜讗讬 讘注讬讚谉 [讜讗诐 讘讝诪谉] 砖讻讬专讜转 诪转讛 砖诪转讜讱 砖讗讬谞讜 讬讻讜诇 诇讬砖讘注 (诇讛砖讘注) 注诇 讝讜 砖讗讬谞讜 讬讜讚注 鈥� 诪砖诇诐 讛讻诇.


讜住讬驻讗 [讜住讜驻讛] 砖诇 讛诪砖谞讛 诪讚讜讘专 讘砖诇砖 驻专讜转, 砖讗诪专 诇讬讛 [诇讜] 讘注诇 讛驻专讜转: 砖诇砖 驻专讜转 谞转转讬 诇讱, 砖转讬诐 讘砖讗讬诇讛 讜讗讞转 讘砖讻讬专讜转, 讜诪转讜 讛谞讬 转专转讬 [讗诇讛 讛砖转讬诐] 砖诇 讛砖讗讬诇讛, 讜讗诪专 诇讬讛 [诇讜] 讛砖讜讗诇: 讗讬谉 [讻谉], 讞讚讗 [讗讞转] 砖诇 讛砖讗讬诇讛 诪转讛, 讜讗讬讚讱 诇讗 讬讚注谞讗 讗讬 [讜讛讗讞专转 讗讬谞讬 讬讜讚注 讗诐] 讝讜 砖诇 讛砖讗讬诇讛 诪转讛 讜讚拽讬讬诪讗 [讜讝讜 砖注讜诪讚转, 拽讬讬诪转] 讝讜 砖诇 讛砖讻讬专讜转 讛讬讗, 讗讬 [讗诐 讝讜] 砖诇 讛砖讻讬专讜转 诪转讛 讜讛讗 讚拽讬讬诪讗 [讜讝讜 砖注讜诪讚转, 拽讬讬诪转] 砖诇 砖讗讬诇讛 讛讬讗, 讜诪转讜讱 砖讗讬谞讜 讬讻讜诇 诇讬砖讘注 (诇讛砖讘注) 鈥� 诪砖诇诐.


讜诪注讬专讬诐: 讜诇砖讬讟转 专诪讬 讘专 讞诪讗, 砖讗诪专: 讗专讘注讛 砖讜诪专讬诐 讛诪谞讜讬讬诐 讘转讜专讛 爪专讬讻讬谉 讻驻讬专讛 讘诪拽爪转 讜讛讜讚讗讛 讘诪拽爪转, 砖讗讬谞诐 讞讬讬讘讬诐 砖讘讜注讛 注诇 讟注谞讛 讛驻讜讟专转 讗讜转诐, 讜讻讙讜谉 砖讜诪专 讞讬谞诐 讘讟注谞转 讙谞讬讘讛, 讜砖讜诪专 砖讻专 讘讟注谞转 讗讜谞住, 讗诇讗 讗诐 讻谉 讛讬转讛 讘讟注谞转诐 讛讜讚讗讛 讘诪拽爪转 讛讟注谞讛 讜讻驻讬专讛 讘诪拽爪转, 诇砖讬讟转讜 诪砖讻讞转 诇讛 [诪讜爪讗 讗转讛] 诇讛住讘讬专 讗转 诪砖谞转谞讜 讘讗讜驻谉 砖讬砖 注住拽 砖讘讜注讛 讘讬谞讬讛诐, 专讬砖讗 [专讗砖讛] 讘砖诇砖 驻专讜转 讜住讬驻讗 [讜住讜驻讛] 讘讗专讘注.


讜诪驻专讟讬诐: 专讬砖讗 [专讗砖讛] 讘砖诇砖 鈥� 砖讗诪专 诇讬讛 [诇讜] 讘注诇 讛驻专讜转: 砖诇砖 驻专讜转 谞转转讬 诇讱, 驻诇讙讬讛 讚讬讜诪讗 [讞爪讬 讛讬讜诐] 讘砖讗诇讛 讜驻诇讙讬讛 讚讬讜诪讗 [讜讞爪讬 讛讬讜诐] 讘砖讻讬专讜转, 讗讬 谞诪讬 [讗讜 讙诐 讻谉]: 讞讚 讬讜诪讗 [讬讜诐 讗讞讚] 讘砖讗诇讛 讜讞讚 讬讜诪讗 [讜讬讜诐 讗讞讚] 讘砖讻讬专讜转 讜诪转讜 砖诇砖 讛驻专讜转 讻讜诇讛讜 讘注讬讚谉 [讻讜诇谉 讘讝诪谉] 砖讗讬诇讛,


讜讗诪专 诇讬讛 [诇讜] 讛砖讜讗诇: 诇注谞讬谉 驻专讛 讞讚讗 [讗讞转] 鈥� 诇讗 讛讬讜 讚讘专讬诐 诪注讜诇诐, 砖诇讗 砖诇砖 砖讗诇转讬 讻讬 讗诐 砖转讬诐. 讜讞讚讗 [讜讗讞转] 鈥� 讗讬谉, 讘注讬讚谉 [讻谉, 讘讝诪谉] 讛砖讗讬诇讛 诪转讛, 讜讗讬讚讱 [讜讛讗讞专转] 鈥� 诇讗 讬讚注谞讗 讗讬 讘注讬讚谉 [讗讬谞讬 讬讜讚注 讗诐 讘讝诪谉] 砖讗讬诇讛 诪转讛 讜讗讬 讘注讬讚谉 [讜讗诐 讘讝诪谉] 砖讻讬专讜转 诪转讛, 砖讞诇 注诇讬讜 讞讬讜讘 砖讘讜注讛, 砖讛专讬 讛讜讗 讻讜驻专 讘诪拽爪转 (讘驻专讛 讗讞转) 讜诪讜讚讛 讘诪拽爪转, 砖诪转讜讱 砖讗讬谞讜 讬讻讜诇 诇讬砖讘注 (诇讛砖讘注) 注诇 讝讜 砖讗讬谞讜 讬讜讚注 鈥� 诪砖诇诐.


住讬驻讗 [讘住讜驻讛 砖诇 讛诪砖谞讛] 诪讚讜讘专 讘讗专讘注 驻专讜转, 砖讗诪专 诇讬讛 [诇讜] 讘注诇 讛驻专讜转: 讗专讘注 驻专讜转 谞转转讬 诇讱, 砖诇砖 讘砖讗诇讛, 讞讚讗 [讗讞转] 讘砖讻讬专讜转, 讜诪转讜 讛谞讱 [讗讜转谉] 砖诇砖 砖诇 砖讗诇讛 讜讞讬讬讘 讗转讛 诇讛讞讝讬专谉 诇讬. 讜讗诪专 诇讬讛 [诇讜]

